**Braille-neuvottelukunnan kokous 5/2014**

Aika: Keskiviikko 26.11.2014 klo 10.00   
Paikka: Celia-kirjasto, kokoushuone Cely

Paikalla: Riitta Eronen

Markku Lehtinen

Tuija Piili-Jokinen

Maria von Rutenberg

Kirsi Ylänne

Poissa: Teuvo Heikkonen

Sihteeri: Tiia Haapakoski

**Pöytäkirja**

1. **Kokouksen avaus ja päätösvaltaisuus**

Kokous aloitettiin klo 10.15. Teuvo Heikkosen ollessa estynyt saapumaan paikalle, valittiin tämän kokouksen puheenjohtajaksi Kirsi Ylänne.

1. **Edellisen kokouksen (11.9.2014) pöytäkirjan hyväksyminen**

Pöytäkirjaan esitettiin muutos kohtaan viisi sekä pyydettiin lisäys osallistujista. Muutoin pöytäkirja hyväksyttiin sellaisenaan.

1. **Raportti pohjoismaisten Braille-neuvottelukuntien kokouksesta Norjassa 23.-24.10.**

Tuija ja Kirsi osallistuivat kokoukseen. Kokouksessa keskusteltiin mm. eri maiden e-kirjatuotannosta ja E-Braillesta sekä niihin liittyvien asioiden standardoinnista, Marrakeshin sopimuksesta sekä pistekirjoituksen ja pistenuottien opetuksesta. Kirsi lähettää Björn Westlingin tekemät muistiinpanot kokouksesta kaikille. Ensi vuoden kokoukseen liittyen esitettiin toive, että kaikilla esiintyjillä olisi visuaalinen esitys puheen tueksi.

1. **Sähköiset ylioppilaskirjoitukset. Kuulumisia tapaamisesta YTL:n kanssa.**

Teuvo Heikkonen, Teemu Kuusisto ja Kirsi Ylänne osallistuivat. Paikalla Ylioppilaslautakunnan puheenjohtaja Patrik Scheinin, pääsihteeri Kaisa Vähähyyppä ja tietohallintoasiantuntija Pauli Sutelainen sekä edustajia NKL:stä ja FSS:sta. YTL ei toistaiseksi pysty toteuttamaan esteettömyyttä suunnittelemassaan käyttöjärjestelmässä, joten näkövammaiset kokelaat saavat erityisoikeuden tehdä kokeet Windows-käyttöjärjestelmällä, missä voidaan taata apuvälineiden toimivuus. Näkövammaisten Keskusliitto lainaa tähän tarkoitukseen puhtaita koneita kirjoituksia varten. Kokelaalle rakennetaan kokeita varten profiili, joka suodattaa kysymyksiä tarpeen mukaan, esimerkiksi niin että kuulovammaiselle ei esitetä ääntä sisältäviä kysymyksiä. Ensimmäinen versio erityisjärjestelyistä toiminee niin, että näkövammainen kokelas suorittaa kokeen omalla tai muulla puhtaalla koneella, vastaukset tallennetaan USB-muistiin ja siirretään sieltä YTL:n järjestelmään. Vastausten talteen saaminen voidaan varmistaa tulostamalla. YTL:n käyttöjärjestelmä ja mahdollisesti mallikysymyksiä julkistetaan tammikuussa, jolloin niitä pääsee testaamaan. YTL:ssä tulossa henkilövaihdoksia, yhteistyö ja neuvonta aloitetaan uusien jäsenten kanssa. Oikeus erityisjärjestelyihin on selkeä, eli jatketaan keskustelua ja annetaan erityisesti teknistä tukea. Celian rooli kasvaa, kun uudet kokeiden laatijat aloittavat ja voidaan vaikuttaa heidän työhönsä. Pohdittiin yhteistyötä muiden erityisryhmien järjestöjen kanssa, saavutettavuus on kuitenkin yhteinen asia.

1. **Murra koodi!-kirjasen tilanne**

Katsottiin kansivaihtoehtoja ja keskusteltiin niistä sekä takakannen tekstistä. Päätettiin pyytää taittajalta uusia ehdotuksia keskustelun pohjalta. Kirsi tekee ehdotuksen takakansitekstistä. Kirjanen valmistuu tänä vuonna.

1. **Keskustelua ensi vuoden toiminnasta: Pohjoismaisen kokouksen järjestäminen, puuttuvia it-alan merkintöjä (\*, #, jne.), muuta?**

Keskusteltiin ensi vuoden kokouksen järjestämisestä. Pohjoismainen yhteistyö on hiljaista kokousten välillä, mietittiin keinoja toiminnan elävöittämiseen. Päätettiin kutsua Viro ensi vuoden kokoukseen, koska ovat olleet aktiivisesti pisteseminaareissa ym. tapahtumissa mukana. Mietitään kokoukselle teema, jonka ympärille esitykset kootaan. Teemu ehdotti teemaksi motivointia pisteiden oppimiseen, työstetään tätä. Yhdeksi puhujaksi voitaisiin kutsua alan tutkija. Mahdollisesti avataan toinen päivistä kaikille kiinnostuneille. Tapaamisen ajankohta lokakuu, päätetään tarkemmin alkuvuodesta.

Keskusteltiin mukautetun materiaalin tuottamisesta näkövammaisille joilla on oppimisvaikeuksia. Celiassa tehdään formaattimuunnokset, mutta varsinaiseen mukauttamistyöhön ei ole resursseja, se on kustantajien vastuulla olevaa työtä. Eriyttävän opetuksen kirjoja pisteillä tuotetaan.

Ensi vuonna tehdään IT-alan merkinnöt valmiiksi, erityisesti huomioitava sosiaalisessa mediassa käytettävät merkinnöt ja lyhenteet.

1. **Muut asiat**

Maria kertoi maaliskuussa 2015 Tukholmassa järjestettävästä Novir-seminaarista, jonka aiheena on Braille and tactile reading from a literacy perspective. Seminaarin järjestää SPSM.

Yhdessä näemme enemmän -verkostopäivät tulossa tammikuussa 8.-9.1. Tuija, Maria ja Markku osallistuvat. Mietittiin saisiko tilaisuuteen Braille-neuvottelukunnan puheenvuoron, Kirsi tiedustelee. Tilaisuudessa mahdollisesti Murra koodi –kirjasen esittely.

Pistenuotinnosohjelmisto Goodfeel –koulutus tulossa tammikuussa. Tilat koulutusta varten varataan noin 10 hengelle. Tuija osallistuu koulutukseen, Braille-neuvottelukunta hoitaa matkakustannukset.

Teemu tarkistaa Matemaattisten merkintöjen oppaan AsciiMath-merkintöjä ja ehdottaa korjauksia. Laitetaan nykyinen versio verkkosivuille, kommentteja siitä otetaan vastaan.

Celia-kirjastossa on otettu käyttöön asiakasvastaavajärjestelmä. Kirjastonhoitaja Marjo Kauttonen on pisteasiakkaiden asiakkuusvastaava.

1. **Seuraavan kokouksen aika**

Seuraava kokous pidetään 28.1.2015 klo 10.00.

1. **Kokouksen päättäminen**

Kokous päättyi klo 12.18.